open-index/open-wikipedia-markdown huggingface dataset:
Dan Petrașincu

**Dan Petrașincu** (født **Angelo Moretta,**  2. juni 1910 i Odessa, død 1997 i Roma) var en italiensk-rumensk antropolog, forfatter og oversetter.

Han ble født i Odessa, Det russiske keiserdømmet, av en italiensk far og en rumensk mor. Da han var 10 år gammel flyttet familien til Romania, der han gikk på skole i Râmnicu Sărat og București.

Han arbeidet som redaktør i avisene *Rampa*, *Adevărul*, *Reporter*, *Lumea românească* og *[[România literară]],* og oversatte verker av bl.a. Victor Hugo, Gaston Baty og Wanda Wasilew''ska''*.*

Sammen med Mihai Șerban, Horia Liman og Ieronim Sârbu (eller Șerbu) var han en sentral skikkelse i utgivelsen av tidsskriftet *Discobolul* (1932-1933).

I 1951 fikk han lov til å bosette seg i farens fedreland, Italia, og bodde der til sin død.

## Bøker
* *Sângele*, București, 1935 (fikk en premie for prosa av avisen *Dimineața*)
* *Omul gol*, București, 1936 (omskrevet som *Omul și fiara*, București, 1941)
* *Monstrul*, București, 1937 (omskrevet som *Copilăria cu umbre*), București, 1944; București, 1994
* *Miracolul*, București, 1939
* *Junglă*, București, 1940
* *Edgar Poe, iluminatul*, București, 1942
* *Cora și dragostea*, București, 1943
* *Timpuri împlinite*, București, 1947
* *Un mare poet al libertății: Alexandru Sergheevici Pușkin*, București, 1949
* *La resa dei conti*, Roma, 1957
* *Lo spirito dell'India*, Roma, 1960 rumensk utgave: *Spiritul Indiei* (București, 1993) 
* *Gli dei dell'India*, Milano, 1966; ediția *I miti indiani*, Milano, 1982; rumensk utgave: *Mituri indiene* (București, 1998)
* *Il pensiero Vedanta, Roma*, 1968; rumensk utgave: *Gândirea Vedanta*, (București, 1996)
* *La parola e il silenzio*, Rom, 1970; rumensk utgave: *Cuvântul și tăcerea. O posibilă reconstituire a Logosului cu ajutorul conceptului de Sabda-Sphoța din lingvistica indiană* (București, 1994)
* *Omul suspect*, roman, 1971, publisert delvis i *Revista scriitorilor români* i München
* *Il Daimon e il superuomo*, Rom, 1972; rumensk utgave: *Daimon și supraom* (București, 1994)
* *Aurobindo e il futuro dell'uomo*, Rom, 1974
* *Il Quinto millennio*, Milano, 1979
* *I miti delle antiche civilta messicane*, Milano, 1984; rumensk utgave: *Miturile vechilor civilizații mexicane* (București, 1998)
* *Miti antichi e mito del progresso. Antropologia del sacro dal paleolitico al nucleare*, Genova, 1990; rumensk utgave: *Mituri antice și mitul progresului. Antropologia sacrului din paleolitic până în era nucleară* (București, 1994)
* *7 miti maya e aztechi e delle antiche civilta messicane*, Milano, 1996

## Referanser

## Litteratur
* Aurel Sasu, *Dicționarul biografic al literaturii române, M-Z*, Ed. Paralela 45, Pitești, 2006, s. 340-341
Peter Wertheimer

**Peter Wertheimer** (født 21. juli 1947 i Satu Mare i Romania, død 5. januar 2020) var en israelsk-rumensk saksofonist, klarinettist og fløytist. 

## Biografi

### I Romania
Peter Wertheimers far var fiolinisten Andrei Wertheimer (også født i Satu Mare, i 1927). Peter tilbrakte barndommen sin i Timișoara, der faren var en pionér når det gjaldt jazzmusikk, og der han var konsertmester i operaen. Han begynte å spille fiolin i femårsalderen, først med sin far og etterpå ved musikkskolen i Timișoara. Da foreldrene søkte om å emigrere til Israel, ble de avskjediget og Peter ble kastet ut fra musikkskolen. Senere flyttet han til București, der han gjenopptok studiene og studerte ved musikkakademiet. Han spilte i barer, teatre, kulturhus, og ble til slutt ansatt ved den rumenske rikskringkastingens lettmusikkorkester. I 1974 foretok han en turné sammen med det statlige plateselskapet Electrecords orkester til Vest-Tyskland og Sveits.

Han deltok i jazzfestivaler i Sibiu, București, og senere i Gărâna. 

Han spilte sammen med blant andre Johnny Răducanu, Eugen Gondi, Marius Popp, Dan Mândrilă, Radu Goldiș og Adrian Enescu.

### I Israel
I 1977 emigrerte han til Israel. Først bodde han i landsbyen Kfar Gevirol i nærheten av Rehovot, senere flyttet han til Tel Aviv. Med Nancy Brandes’ hjelp begynte han å være aktiv i den lokale lettmusikkbransjen. Sin første noenlunde kjente opptreden var sammen med sangeren Ilanit med sangen «Hine ba hashalom» (norsk: *Se, freden kommer*). Han samarbeidet med Izhar Cohen, Arik Lavi («Mihu meyalel baruah»), gruppen Givatron, komponisten og sangeren Hanna Dinur, og med andre jazzartister, som Avi Adrian, Arik Livnat, Sophie Milman. Han spilte som solist sammen med Israels filharmoniske orkester fra Tel Aviv og med Camerata Jerusalem Orchestra. Han opptrådte i fjernsynsprogrammer, spilte inn musikkfilm, spilte på teater, opptrådte i barneprogrammer. Wertheimer arrangerte for jazz komposisjoner av Johann Sebastian Bach.

Den israelske komponisten Rafi Kadishson skrev stykket *Concerto for Peter and Orchestra* (1996) spesielt for ham. I 2006 holdt *Camerata Jerusalem Orchestra* under ledelse av Kadishson en speasialkonsert i forbindelse med Wertheimers 60-årsdag.

Peter Wertheimer var gift i 25 år med den rumenskfødte israelske skuespilleren Adi Lev (1953–2006), som døde av kreft. Han fikk to barn: Alon og Shirley.

## Diskografi (utvalg)
* *Flașnetarium*: Marius Popp, gjest Peter Wertheimer, Electrecord, 1995
* *Romanian Jazz*, Marius Popp, Xybaba, Electrecord, 1976
* Johnny Răducanu, *Jazz În Țara Mea / Jazz In My Country*, Electrecord, 1976
* Marius Popp, *Panoramic Jazz Rock*, Electrecord, 1977
* *Jewish Soul Woodwinds*, 2008
* *Underground Man, The Soundtrack*, 2011
* Marius Popp, *Semințe prăjite-Roasted Seeds*, Electrecord, 2008
* *Le'olam*, 2010

## Referanser


## Eksterne lenker
* 
*
Gabriele Münter

**Gabriele Münter** (1877–1962) var en tysk ekspresjonistisk maler og en markant skikkelse i Münchens avantgarde-scene i begynnelsen av 1900-tallet.

I 1902 ble Münter elev av den russiske kunstneren Vasilij Kandinskij ved Phalanx-skolen i München. De hadde et personlig forhold til utbruddet av første verdenskrig. Han reiste hjem til Russland. Hun flyttet til Sveits.

Sammen med Kandinskij og Alexej von Jawlenskij var hun med på å stifte Neue Künstlervereinigung München i München i 1909. Hun deltok på flere av de viktigste avantardistiske utstillingene i Tyskland før andre verdenskrig, blant annet Der Blaue Reiter-utstillingene. Etter krigen reiste hun mye, før hun flyttet til Murnau am Staffelsee, der hun og Kandinskij var sammen i sommermånedene 1909–1914. 

Gabriele Münter konsentrerte seg om å male landskap. Stilen hennes minner mer om Jawlenskijs enn Kandinskijs. Hun var blant annet inspirert av uttrykkskraften i tysk folkekunst og i barnekunst.

Münter levde et tilbaketrukket liv, inntil hun i forbindelse med sin 80-årsdag i 1957 donerte flere av Kandinskijs, sine egne og en rekke andre ledende samtidskunstneres bilder til byen München. Bildene er nå utstilt i Lenbachhaus i München.

## Referanser


## Eksterne lenker
*
Lotta Udnes Weng

**Lotta Udnes Weng** (født 29. september 1996) er en norsk langrennsløper som representerer Nes Ski. Hun debuterte i verdenscupen på sprinten i Drammen 11. mars 2015, og hennes beste plassering er 2.-plass på sprinten på Beitostølen 9. desember 2022.

## Utdanning
Hun tok sin videregående utdanning ved Norges Toppidrettsgymnas på Lillehammer.

## Personlig
Hun er tvillingsøster til langrennsløperen Tiril Udnes Weng, og firmenning til langrennsløperen Heidi Weng.

## Referanser


## Eksterne lenker
*
Erobringen av Pensacola i 1719

**Erobringen av Pensacola** fant sted i mai 1719 under kvadrupelalliansekrigen da en fransk styrke ledet av Jean-Baptiste Le Moyne de Bienville tok og okkuperte bebyggelsen Pensacola i den spanske kolonien Florida. Franskmennene okkuperte Pensacola frem til august 1719, da en stor spansk styrke kom og tvang den franske garnisonen til å overgi seg. Den spanske okkupasjonen varte bare frem til 1. september, da en fransk flåte nådde frem og tok over kontrollen.

Franskmennene hadde kontroll over Pensacola frem til 1722, da krigen endte *[[status quo ante bellum]]* og det ble gitt tilbake til spansk kontroll. 

## Referanser


## Kilder
* Bense, Judith A. *Archaeology of colonial Pensacola.* University Press of Florida, 1999.
* Claiborne, John. Mississippi, AS a province, territory, and state.http://books.google.com/books?id=TScWAAAAYAAJ&dq=Champmeslin%20admiral&pg=PA36#v=onepage&q=Champmeslin%20admiral&f=false Contains a somewhat detailed account of the affair.
* Marley, David. Wars of the Americas: a chronology of armed conflict in the New World, 1492 to the Present. ABC-Clio, 1998.
Slaget ved Flint River

**Slaget ved Flint River** var et mislykket angrep mot engelske bosettere og creekindianerne ved spanjoler og apalachee-indianere i oktober 1702 i hva som i dag er den amerikanske delstaten Georgia. Slaget var en betydelig hendelse i de pågående fiendtlighetene mellom engelske handelsfolk fra provinsen Carolina og spanske Florida, og var en opptakt til de mer organiserte militære handlingene i dronning Annes krig (1702-1713).

Creekindianerne, støttet av en liten gruppe engelskmenn ledet av handelsmannen Anthony Dodsworth, angrep fra bakhold inntrengerne ved breddene av elven Flint River. Mer enn halvparten av den kombinerte spansk-indianske styrken ble drept eller tatt til fange. Både engelske og spanske autoriteter reagerte på slaget ved øke forberedelsene som kulminerte med beleiringen av St. Augustine i november 1702.

## Referanser


## Litteratur
* Arnade, Charles W (juli 1962): «The English Invasion of Spanish Florida, 1700–1706» i: *The Florida Historical Quarterly (Florida Historical Society)* **41** (1), s. 29–37. JSTOR 30139893.
Taurolema

* Se Systematisk inndeling

***Taurolema*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore, blanke trebukker av varierende farge. Slekten har påfallende, lange, stive hår på antennene, disse kan være jevnt fordelt eller samlet i kvaster. Pronotum har rundede sider uten pigger. Dekkvingene er parallellsidige med mer eller mindre rettvinklede "skuldre", de kan være mørke eller brungule med mørke tegninger.

## Utbredelse
Slekten er utbredt i Mellom- og Sør-Amerika, fra Guatemala og sørover.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Mauesiini Lane, 1956
******** Slekten *Taurolema* Thomson, 1860
********* *[[Taurolema albopunctata]]* Gounelle, 1906
********* *[[Taurolema bellatrix]]* Thomson, 1860
********* *[[Taurolema cicatricosa]]* Lane, 1966
********* *[[Taurolema dalensi]]* Touroult & Tavakilian, 2006
********* *[[Taurolema duffyi]]* Lane, 1966
********* *[[Taurolema flavocincta]]* Gounelle, 1906
********* *[[Taurolema hirsuticornis]]* Chevrolat, 1861
********* *[[Taurolema nigropilosa]]* Julio, 2003
********* *[[Taurolema nigroviolacea]]* Touroult & Tavakilian, 2006
********* *[[Taurolema oberthüri]]* Gounelle, 1906
********* *[[Taurolema olivacea]]* Gounelle, 1908
********* *[[Taurolema pretiosa]]* Chevrolat, 1861
********* *[[Taurolema rutilans]]* Gounelle, 1906
********* *[[Taurolema seabrai]]* Lane, 1973
********* *[[Taurolema superba]]* Fuchs, 1966

## Kilder
* Liste over slektene
* Katalog med utbredelsesdata 

## Eksterne lenker
* Bildegalleri 
*
Plectrura

* Se Systematisk inndeling

***Plectrura*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore, kraftige, mørke trebukker. De ligner mye på artene i gruppen Dorcadionini. Antennene er kraftige og omtrent så lange som kroppen. Pronotum er nærmest tønneformet med en kraftig tann midt på hver side. Dekkvingene er hvelvede.
Oversiden er noe knudrete.

## Utbredelse
Slekten lever i Øst-Asia (*Plectrura metallica* i Kina og Japan) og det vestlige Nord-Amerika (*Plectrura spinicauda*).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Morimopsini Lacordaire, 1869 eller Parmenini
******** Slekten *Plectrura* Mannerheim, 1852
********* Underslekten *Phlyctidola*
********** *[[Plectrura metallica]]* (Bates, 1884)
********* Underslekten *Plectrura*
********** *[[Plectrura spinicauda]]* Motschulsky, 1845

## Kilder

* Liste over slektene
* Katalog med utbredelsesdata 

## Eksterne lenker
* Bilder av artene
* Bilder av ''Plectrura spinicauda'' 
*
Elizabeth av Storbritannia

**Elizabeth Caroline** (født 10. januar 1741, død 4. september 1759) var en prinsesse av den britiske kongelige familie, søster til Caroline Mathilde av Danmark og Norge.

Prinsesse Elizabeth ble født på Norfolk House, St. James's Square, Westminster som datter av Friedrich Ludwig – eldste sønn av Georg II av Storbritannia – og Augusta av Sachsen-Coburg-Gotha. Hun var svakelig, døde 18 år gammel i Kew Palace og ble begravet i Westminster Abbey.

## Referanser
Australia og New Zealand forteller

***Australia og New Zealand forteller*** er en bok fra 1988, utgitt av De norske Bokklubbene. Det er en antologi med noveller av 35 forfattere fra Australia og New Zealand, redigert av Lynette Hinrichsen.

## Forfattere som er representert

* Henry Lawson
* Vance Palmer
* Katherine Mansfield
* Frank Sargeson
* Leonid Trett
* Gavin Casey
* Hal Porter
* Alwyn Lee
* Mary Durack
* Peter Cowan
* Judith Wright
* T.A.G. Hungerford
* Frank Hardy
* Maurice Duggan
* Gwen Kelly
* Geoffrey Dutton
* Elizabeth Jolley
* Janet Frame
* Julie Lewis
* Helen M. Tolcher
* Elizabeth Dean
* Fay Zwicky
* David Malouf
* Joy Cowley
* Marian Eldridge
* Frank Moorhouse
* Fiona Kidman
* Beverly Farmer
* Margaret Sutherland
* Michael Wilding
* Robert Drewe
* Peter Carey
* Keri Hulme
* Chris C. Catt
* Jenny Boult

## Referanser
Ludvig Michael Glückstad

**Ludvig Michael Glückstad** (født 26. desember 1794 i Skjeberg, død 11. november 1866 i Fredrikshald) var en norsk offiser og forretningsmann virksom i Fredrikshald.  
Han var sønn av prost  og far til .

Glückstad tok avskjed som offiser i 1848 og fra 1866 bestyrte han P. A. Wiels handelsforretning 
for søsteren Petronelle, som var gift med Mads Truelsen Wiel inntil han døde i 1835.

Glückstad var medlem av bystyret i Fredrikshald i mange år og satt i styret for Norges Banks 
avdeling i byen. I 1833 var han suppleant for Fredrikshald til Stortinget. Han var 
1. representant for Fredrikshald  i 
1854.

## Referanser


## Eksterne lenker
* 
*  Arkiv etter Ludvig Michael Glückstad  på Arkivportalen
Armans hemmelighet

***Armans hemmelighet*** (orig: *Armans Geheimnis*) er en tysk barneserie som har gått på tysk TV siden 2015. Etter en opprivende krangel med foreldrene sine, blir Kjersti sendt til en ridegård drevet at familien Liljedal. Der møter hun Nils, Patricia, Tarik og Sanna. Ingen av tenåringene er spesielt entusiastiske over å skulle bo på gården, og alle senser at stedet har en mystisk atmosfære. Men så blir Kjersti kjent med en vill hest som har en magisk tiltrekning på henne.

Serien ble sendt på NRK Super i 2016.

## Referanser


## Eksterne lenker
*
Tverråni kraftverk

**Tverråni kraftverk** er et vannkraftverk i Todalen i Nesbyen kommune i Buskerud.

Det er et elvekraftverk som utnytter et fall på 308 meter i Tverråne, en sideelv til Todøla.

Installert effekt er 3 MW fra en peltonturbin. Årsproduksjon er 7,9 GWh.

Kraftverket eies av Småkraft AS.

## Referanser


## Kilder
* 
* NVE vannkraftdatabase
* Norsk Grønnkraft (arkiv)
* Småkraft AS
Slaget ved Villinghausen

**Slaget ved Villinghausen** (eller Vellinghausen) ble utkjempet 15. og 16. juli 1761 mellom en stor fransk armé og en samlet prøyssisk-hannoveriansk-britiske armé ledet av hertug Ferdinand av Braunschweig.

To franske arméer, under to marskalker, Duc de Broglie og Prince de Soubise møtte opp i juli 1761 for å tvinge hertug Ferdinand av Braunschweig-Lüneburg ut av den viktige byen Lippstadt. De allierte prøyssisk-hannoveriansk-britiske styrkene satte linjene sine opp langs en rekke åser, med venstresiden fast ved elven Lippe (i nord) og Ahse sentralt. Den franske arméen rykket fram den 15. juli og troppene til Broglie i nord klarte å presse de tyske troppene under Wutginau. De britiske styrkene under Granby like sør for Wutginau holdt stillingen sin og det franske angrepet stoppet opp. Begge sidene fikk forsterkinger i løpet av natten og Ferdinand forsterket venstreflanken i større grad enn den høyre.

Morgenen etter fortsatte Broglie angrepet mot den allierte venstreflanken, og ventet på at Soubise skulle angripe den svekkede høyreflanken. Soubise klarte bare å gjøre noen få mindre angrep til høyre, blant annet fordi begge de franske kommandantene hadde samme rang og derfor var motvillige til å ta ordre fra hverandre. Allierte forsterkinger under Wolff kom kort tid etter langs Lippe og gikk til angrep på den franske flanken. Dette stoppet angrepet til Brogliew og tvang mennene hans i retrett. Rundt middagstider var franskmennene i full tilbaketrekking og slaget var over.

## Referanser


## Kilder
* Military History Encyclopedia
* BritishBattles.com

## Litteratur
* Szabo, Franz A.J. *The Seven Years War in Europe, 1757-1763*. Pearson, 2008.
* Franz A.J. *The Seven Years War in Europe, 1757-1763*. Pearson, 2008.
Nordfjordelva (Sørfold)

**Nordfjordelva** (også kalt *Laksåga*) er ei elv i Sørfold kommune i Nordland. Den dannes ved samløpet av Sleipdalselva og Storskogelva ved Lakshol. Elva renner derfra mot sørvest til den munner ut innerst i Nordfjorden. Elva er 5,05 kilometer lang, eller  regnet fra vassdragets øverste kilder i Sverige. Den har et nedbørfelt på  og middelvannføringen ved munningen er .

Elva har et rolig løp, bortsett fra den rundt tre meter høye Laksholforsen øverst i elva.

Av de to tilløpselvene er Sleipdalselva utbygd til kraftproduksjon i Lakshola kraftverk, som har utløp i elva rundt en kilometer nedstrøms fra Laksholforsen. I Storskogelva ble øvre del, som ligger innenfor Rago nasjonalpark, varig vernet mot kraftutbygging i Verneplan I for vassdrag i 1973, og i supplering av Verneplan for vassdrag i 2005 ble vernet utvidet til å gjelde ned til samløpet med Sleipdalselva.

Elva er et viktig oppvekstområde for laks og sjøørret.

## Nordfjordvassdraget
Nordfjordvassdraget består foruten hovedelva av to greiner, Sleipdalselva og Storskogelva. Den største av disse er Storskogelva, som har sine øverste kilder i Padjelanta nasjonalpark i Sverige. Under er en liste over elvene i vassdraget. Hver linje inneholder elvas navn og hvor den munner ut. Sideelver er innrykket i forhold til hovedelva, og er listet i den rekkefølge de munner ut i hovedelva, regnet fra munningen til kilden.

* Nordfjordelva (Laksåga) – i Nordfjorden fra nordøst
** Sleipdalselva – ved Lakshol, fra nord
*** Faulvasselva – 1 km nordøst for Lakshol, fra vest
**** Langvasselva – i Faulvatnet fra nord
** Storskogelva – ved Lakshol, fra øst
*** Litlverivasselva – 4 km øst-sørøst for Lakshol, fra sørøst
*** Sølvskardelva – 4 km øst for Lakshol, fra øst
*** Sørkrågelva – i Storskogvatnet fra sørøst
*** Trolldalselva – i Storskogvatnet fra nordøst
**** Ragoelva – 1 km øst for Storskogvatnet, fra øst

## Referanser
Det britiske toktet mot Dominica

**Det britiske toktet mot Dominica** var et sjøslag i juni 1761 og en del av sjuårskrigen. 

## Opptakt
Mot slutten av1760 var erobringen av Canada fullført og mange britiske soldater var ledige i Nord-Amerika. 

Så tidlig som januar 1761 hadde William Pitt informert Jeffrey Amherst at han trengte noen av soldatene hans på høsten for å erobre Dominica, Saint Lucia og Martinique. Amherst sendte 2000 mann til Guadeloupe, som alt var på britiske hender etter det britiske toktet mot Guadeloupe i 1759. Amherst hadde i tillegg sendt 6&nbsp;000 mann senere på året for å ta Martinique.

## Toktet
De første dagene av juni 1761 kom transportskipene fra Amerika enkeltvis til Guadeloupe da flåten hadde blitt spredt under en storm . 3. juni kom fire skip frem, sammen med Lord Rollo, som Amherst hadde overlatt kommandoen. 

Den 4. juni satte disse britiske skipene, sammen med ett skip til ut fra Guadeloupe, eskortert av skvadronen til sir James Douglas, admiralen på Leewardøyene. Styrken besto av : 
* En avdeling fra garnisonen i Guadeloupe (300 mann)
* Høylendere (400 mann)
* 22. fotregiment
* 94. fotregiment
Den 6. juni ved middagstider hadde britene kommet fram til Roseau, hvor innbyggerne ble samlet for å overgi seg. Franskmennene svarte med å bemanne batteriene sine og andre forsvarsverk, som omfattet fire linjer med skyttergraver ovenfor hverandre. Rollo satte mennene sine i land og gikk inn i byen. Han fryktet at franskmennene kom til å bli forsterket i løpet av natten, og selv om det var sent, valgte han å storme skyttergravene med en gang. Han gikk til angrep og drev ut franskmennene og tapte bare få menn selv. Den franske kommandanten og hans nestkommanderende ble begge tatt til fange. Etter dette stoppet motstanden. 

Den 7. juni sverget Dominica troskap til kong Georg.

## Ettervirkning
I motsetning til Guadeloupe og Martinique, ble ikke øya gitt tilbake til Frankrike etter Paris-traktaten i 1763.  Øya ble okkupert av Frankrike under Den amerikanske uavhengighetskrigen mellom 1778 og 1783, og etter dette ble øya værende britisk fram til de fikk selvstendighet i 1978.

## Kilder
* Fortescue, J. W.; A History of the British Army Vol. II, MacMillan, London, 1899, s. 537–538.
* British expedition against Dominica
* Wars of the Americas: A Chronology, David Marley
Josef Gull

**Josef Gull** (født 5. desember 1820 i Segesvár/Schäßburg i Schäßburg, døde 23. juni 1899 samme sted - i Østerrike-Ungarn) var en politiker fra Transilvania, som var borgermester av Sighișoara mellom 1866 og 1881. Han tilhørte Siebenbürgen-sakserne.

## Liv og virke
### Bakgrunn
Etter at han ble ferdig med gymnaset i hjembyen, reiste han til Târgu Mureș for å studere rettsvitenskap, studier som han avsluttet ved å få advokatbevilling i 1844. Han reiste tilbake til hjembyen, men bestemte seg for å ikke arbeide som advokat. Han arbeidet som honorær sekretær for bymagistraten. 

### Politiker
I 1848 satt han til Riksdagen i Cluj som vararepresentant for Karl Gooß den eldre. På samme måte som Sighișoaras representant- den senere evangeliske biskopen for Transilvania Georg Daniel Teutsch- var han for en betinget sammenslåing av Transilvania med Kongedømmet Ungarn, og de reiste sammen som representanter med like rettigheter til Riksdagen i Pest. Men de forlot Riksdagen fordi deres krav for å holde unionen sammen ikke ble akseptert. 

Han reiste hjem til Sighișoara og kjempet sammen med bygarden i borgerkrigen på den østerrikske siden. Som adjutant for bygardens leder deltok han i slaget ved Ibașfalău. Gull klarte ikke å overtale Stephan Ludwig Roth til å flykte da denne ble vist frem i Sighișoara bundet, på vei til den sikre død i Cluj, fordi Roth sa at han ikke var en kujon. 

Etter at borgerkrigen var over, arbeidet Gull først igjen ved magistratkontoret i Sighișoara (han sa opp på grunn av Franz Josef sin neo-absolutisme i 1851), og deretter i ti år som advokat. Da den saksiske grunnloven ble gjenopprettet i 1861, ble Gull valgt til senator og økonomisk adminstrator, før han ble borgermester i 1866. Han hadde denne stillingen til 1881, da han gikk av etter eget ønske. I denne perioden var han byens representant i det såkalte Saksiske Nasjonale Universitet i Sibiu (1861-1875), som han skrev ordensreglene for.

Gull var også aktiv på det evangelisk-kirkelige området, idet han var en av samarbeiderne og fremmerne av den nye kirkelige grunnloven i Transilvania. Han ble valgt inn i det nasjonale kirkerådet til den transilvanske evangeliske kirken, en stilling som han hadde til sin død.

Som følge av et slag ble han lam i 1896.

## Bibliografi
* Karl Hoch, *Die Entwiklung unserer Politik seit 1848 im Rahmen eines politischen Lebensbildes Josef Gulls*, 1899
* Friedrich Teutsch, *Josef Gull* în „Kalender des Siebenbürger Volksfreundes für das gemeine Jahr 1900”, Jahrgang 31, Hermannstadt
* Friedrich Schuller, *Schriftstellerlexikon der Siebenbürger Deutschen*, Vol. 4
* Friedrich Schuller, *Allgemeine Deutsche Biographie*, Historische Komission der Bayerischen Akademie der Wissenschaften, Vol. 49, 1904
## Referanser
Lutheran Church of Australia

**Lutheran Church of Australia** er det største lutherske kirkesamfunnet i Australia og New Zealand. Kirkesamfunnet har rundt 30 026 medlemmer fordelt på kirken i Australia og Lutheran Church of New Zealand som regnes som en del av LCA.

Lutheran Church of Australia (LCA) ble dannet i 1966 da de ulike lutherske synodene som var i landet slo seg sammen til ett kirkesamfunn. Samtidig ble lutherske menigheter i New Zealand med i kirken som et eget distrikt.

Kirken er en synodal kirke, og holder generalforsamling hvert tredje år.

LCA er med i Luthersk verdensforbund, National Council of Churches in Australia og International Lutheran Council.

## Referanser


## Eksterne lenker
*
Sven Lindqvist (forfatter)

**Sven Lindqvist**  (født 28. mars 1932, død 14. mai 2019) var en svensk forfatter. Blant bøkene som er blitt utgitt på norsk er *[[Utrydd hver eneste jævel]]* (1993 på Oktober forlag). I 2008 skreiv *[[Morgenbladet]]* at hans bok *Avsikt att förinta* handler om folkemord.

## Referanser


## Eksterne lenker
*http://www.theguardian.com/books/2012/jun/22/sven-lindqvist-life-in-writing
Rime kraftverk

**Rime kraftverk** er et vannkraftverk  i Flå kommune i Buskerud.

Det er et elvekraftverk som utnytter et fall på 160 meter i Rimeelvi.

Installert effekt er 1,5 MW. Årsproduksjon er 4 GWh.

Kraftverket eies av Truls K. Bjerkerud.

## Referanser


## Kilder
* 
* NVE vannkraftdatabase
*Under Norefjell (arkiv)
Angrepet på D/S «Romsdal» og M/K «Norden»

**Angrepet på D/S «Romsdal» og M/K «Norden»** var en hendelse under Andre verdenskrig, da de to båtene  ble angrepet av allierte fly 23. mars 1945. D/S «Romsdal» ble angrepet midt på Herøyfjorden, mens M/K «Norden» ble angrepet på Leinevika. Tilsammen ble fem personer drept og fem såret i angrepet på de sivile båtene.

## Angrepet
D/S «Romsdal» gikk i rutetrafikk på Nordvestlandet og hadde denne dagen akkurat satt i land noen passasjerer i Herøy kommune da allierte fly av typen Mosquito fra Banff Strike Wing løsnet skudd mot båten. En passasjer ble drept med det samme, mens to omkom av skadene like etter. En passasjer til ble såret, men overlevde sammen med tre av mannskapet som også ble såret.

Samme dag var andre fly fra Dallachy Strike Wing av typen Beaufighter i området og gikk til angrep på fiskebåten M/K «Norden» i Leinevika. To av fiskerne ombord mistet livet og en ble såret. Undersøkelser i etterkant viste at båten var blitt truffet av minst 40 kuler. M/K «Norden» lå tett oppunder land under angrepet  og folk som var på land måtte også søke dekning da det var stor spredning av ammunisjonen

## Fra rapportene
8 beaufighterere fra 489. skvadron i Dallachy Strike Wing hadde ordre om å angripe skip på havnen i Ålesund, da det hadde kommet rapporter om en tysk kovoi. Med seg hadde de 32 beaufighterar fra 144. skvadron, 455. skvadron og 489. skvadron, 1 mosquito fra RAF sin filmavdeling, 12 mustanger fra 65. skvadron og 2 fly av typen ASR Warwicks fra 279. skvadron. Flyene som lettet fra flybasen i Dallachy i Skottland bommet ifølge rapporten på Ålesund på grunn av tåke og dis, og kom i stedet inn over Hareidlandet. Etterhvert ble M/K «Norden» feilaktig angrepet. Sivile øyenvitner til angrepet  sier at det var sol og klart vær denne dagen, noe som en også kan se på bilder og film tatt av filmflyet til RAF. Også selve angrepet filmet, da opptak fra angrepet er funnet.

Banff Strike Wing hadde med seg førtito mosquitoer og tolv mustanger for angrep på skip ved Stad, Ålesund og Dalsfjord og ble etterhvert involvert i angrepet på D/S «Romsdal». 143. skvadron og 235. skvadron var med på dette oppdraget.
Krympestrømpe

**Krympestrømpe** er en krympbar plast som er brukte til å isolere elektriske ledninger, gi slitestyrke, og gi miljøbeskyttelse protection for strandet og solid trådledere, tilkoblinger, ledd og terminaler i elektroteknikk. Den kan også brukes til å reparere isolasjonen på ledningene eller å pakke dem sammen, for å beskytte ledninger eller smådeler fra mindre slitasje, og for å opprette kabelinnførings sel, gir forsegling beskyttelse. Krympeslange er vanligvis laget av nylon eller polyolefin, som krymper radielt når oppvarmet (men ikke i lengderetningen), til mellom halvparten og en sjettedel av opprinnelig diameteren.

Krympeslange er fremstilt i en rekke varianter og kjemiske typer med den nøyaktige sammensetning av hver type er avhengig av den påtenkte anvendelse. Fra nær mikroskopisk-tynnvegget slanger til stiv, tung-vegg rør, har hver type nøyaktige utforminger og kjemiske tilsetninger som gjør de egnet for å møte noen av en rekke forskjellige miljøkrav. Krympeslange blir vurdert av dens ekspansjonsforhold, en sammenligning av forskjellene i utvidelse og utvinningsgrad.

## Eksterne lenker
* How heat shrink tubing works
Rud Gårdskraftverk

**Rud Gårdskraftverk** er et vannkraftverk i Ringerike kommune i Buskerud.

Det er et elvekraftverk som utnytter et fall på 25 meter i Rudselva.

Installert effekt er 90 kW. Årsproduksjon er 0,8 GWh.

## Referanser


## Kilder
* 
* NVE vannkraftdatabase
* Informasjon fra eier: effekt og produksjon
Beleiringen av Nice i 1705

**Beleiringen av Nice** fant sted fra 15. mars 1705 til 4. januar 1706 under den spanske arvefølgekrigen mellom den franske armen til Ludvig XIV og Victor Amadeus II av Savoie.

Våren 1705 beleiret den franske arméen, kommandert av hertugen av Leene Feuillade bastionene og tårnet rundt Nice, som da tilhørte hertugdømmet Savoie ved kysten av Middelhavet. Etter en flere uker lang beleiring overga byen seg, men festningen sto imot artilleriilden til Hertugen av Berwick. Som en akropolis, ruver festningen over byen fra en klippe omringet av 2,3  km lange murer. Festningen i Nice ble redusert til ruiner av 113 kanoner og bombekastere, og overga seg etter 54 dager med bombardement.

## Litteratur
*Jean-Loup Fontana, *Les capitulations des forts de Nice*
Marlborough Sounds

**Marlborough Sounds** er et stort nettverk av sunkne elvedaler (rias) i den nordlige delen av Sørøya på New Zealand. Dette labyrint-lignende området av øyer, halvøyer, sund og fjorder utgjør 20 % av New Zealands totale kystlinje. Marlborough Sounds ble skapt av en kombinasjon av subsidens og stigende havnivå.

Området består, foruten en rekke småøyer og viker, hovedsakelig av tre store fjordarmer: 

**Queen Charlotte Sound* – lengst mot vest. På vestre bredd av denne fjorden deler sundet Tory Channel fastlandet fra øya Arapaoa Island (Arawapa Island). Tory Channel er leia for fergetrafikk mellom Sør- og Nordøya.
**Pelorous Sound* – en flerarmet fjord mellom to store halvøyer.
**Kenepuru Sound* – innerst i Pelorous Sound.
Lengst mot nord finnes i tillegg den større øya D'Urville Island som også er en del av Marlborough Sounds.
## Historie
Ifølge maorisk tradisjon er Sørøya kanoen til Aoraki (eller Aorangi). Da Aoraki og brødrene hans padlet i Sør-Stillehavet, veltet kanoen og formet Sørøya. Aoraki/Mount Cook er det høyeste stedet på det hvelvede skroget, mens Marlborough Sounds er den sunkne baugen. I tidligere tider ga sundene ly og mat for maoriene. I stedet for å sette ut over åpne havområder, bar de kanoene over de lave eidene. 

Kaptein James Cook brukte også området for ly og proviantering. *Ship Cove* ble base i 1770-årene, og han oppdaget en plante; *Cook's scurvy grass (Lepidium oleraceum)* som hadde et høyt innhold av vitamin C, og som kunne kurere skjørbuk.


File:Tory Channel Marlborough Sounds.jpg|Tory Channel
File:Queen Charlotte Sound.jpg|Queen Charlotte Sound
File:Te Mahia Bay.jpg|Te Mahia Bay
File:Lochmara Bay, Marlborough, New Zealand, 11 May 2011 - Flickr - PhillipC (1).jpg|Lochmara Bay
File:South island map.png|Sørøya med Marlborough Sounds øverst


## Referanser


## Eksterne lenker
*
Batrachotoksin

**Batrachotoksin** **(BTX)**  er en kardiotoksisk og nevrotoksisk alkaloid, en særdeles potent gift som er kjent fra pilgiftfrosker (*Phyllobates*) og (oppdaget første gang i 1989) noen fugler kalt pitohuier (*Pitohui*), samt artene blåkroneifrit (*Ifrita kowaldi*) og løvplystrer (*Colluricincla megarhyncha*). 

## Toksisitet

Eksperimenter med laboratoriemus viser at batrachotoxin  er en av de mest potente alkaloider som er kjent. Effekten på mus ifølge LD<sub>50</sub> er . Det betyr at toksisiteten er femten ganger større enn for curare og over 250 ganger større enn stryknin.

## Akkumulering i dyr
Det har vært uklart hvordan dyra akkumulerer toksinet, men man skjønte tidlig at giften ikke ble produsert av kroppen. Nå mener man å kunne påvise at toksinet akkumuleres gjennom artenes næringsopptak. Både pilgiftfroskene og fuglene eter en type børstebiller som har toksinet i kroppen, og som trolig også får det i seg gjennom næringsopptaket.

## Etymologi
Betegnelsen *batrachotoksin* stammer fra det greske ordet *batrachos*, som betyr *frosk*. Batrachotoksin betyr altså *froskegift* på norsk.

## Derivater
Følgende toksiner er derivater av batrachotoksinet. De refereres gjerne til som gruppen med **batrachotoksiner**.

* Batrachotoksinin A (kjemisk formel: C24H35NO5, molar masse: 417,55)
* Homobatrachotoksin (kjemisk formel: C32H44N2O6, molar masse: 552,71)

### Strukturformler

Batrachotoxinin A skeletal.svg|Batrachotoxinin A
Homobatrachotoxin skeletal.svg|Homobatrachotoksin


## Referanser


## Eksterne lenker
*
Wilhelm Friedrich Wieprecht

**Wilhelm Friedrich Wieprecht** (født 10. august 1802 i Aschersleben, død 4. august 1872 i Berlin) var en tysk dirigent, komponist og oppfinner.

Den 12. september 1835 ble Wieprecht og Johann Gottfried Moritz (1777–1840) innvilget Prøysisk patent nr. 19 for en «basstuba» i F1.

## Referanser


## Kilder
* 

## Eksterne lenker
* 
*
Stavanger Oilers i 2016/17

**Stavanger Oilers** vil i sesongen 2016/17 spille sin 14. sesong i GET-ligaen, og sin 16. sesong siden klubbens opprettelse.

## GET-ligaen

### Tabell

### Seriekamper

## Champions Hockey League 2015/16

## Spilleroverganger og signeringer
Dette er en liste over spilleroverganger og signeringer fra slutten av 2014/15-sesongen til overgangsfristen 31. januar 2016:

### Spilleroverganger

### Forlengning av kontrakter

## Referanser


## Eksterne lenker
* Offisielt nettsted
* Roughnecks  (Oilers fanklubb)
* Stavanger Aftenblad: Oilers
* Rogalands Avis: Oilers
* Oilers lagside hos Pointstreak
* Oilers lagside hos Eliteprospects
Turid Grønlund

**Turid Kristin Grønlund** (født 24. mars 1952) er en norsk journalist og rådgiver, tidligere redaktør av SV-avisen *[[Ny Tid]]*. Grønlund har hatt en rekke jobber innen media, både som skrivende og som redaksjonell leder. 

Grønlund har utdannelse fra Norsk Journalistskole.

Hun arbeidet blant annet som rådgiver og formidler ved Fylkesarbeidskontoret for Oslo og Akerhus, før hun
i 1987 begynte i den nystartede *Ås Avis*. Dette var en ny lokal ukeavis, startet på tampen av 1986 av Akershus Arbeiderpresse. Fra den lokale avisen gikk hun i 1988 til *[[Kommunal Rapport]]* der hun arbeidet som journalist, senere som redaksjonssjef fram til 1993.

Grønlund satt som redaktør i *Ny Tid* i hele 1994 og 1995, rundt folkeavstemningen om EU. Dette var på den tid SV-avisen først vurderte samarbeid med *[[Klassekampen]]*, noe som blant annet ble drøftet i samtaler mellom Grønlund og AKP-redaktør Sigurd Allern. Det hele strandet på at hun fikk en sterk følelse av at ukeavisen hennes «ville blitt slukt» av dagsavisen *Klassekampen*.

Etter redaktørperioden i *Ny Tid* ble hun politisk journalist i NRK, tilknyttet Stortings-redaksjonen i *Dagsnytt*. I årene 1998 til 1999 arbeidet hun i *[[Aftenposten]]* som nyhetsleder i *Aftenposten Aften*, men vendte tilbake til NRK i 2002 som redaksjonssjef. Hun hadde en lederrolle i kulturavdelingen til 2009, deretter i samfunnsredaksjonen til 2013. I 2014 og 2015 ledet hun en ren TV-redaksjon.

Hun sluttet i NRK ved årsskiftet 2015/2016 for å bli bedriftsrådgiver og konsulent innen HR, tilknyttet selskapet AS3 Transition.

## Referanser


## Eksterne lenker
* Turid Grønlund på linkedin.com
Lutheran Church of New Zealand

**Lutheran Church of New Zealand** (**Te Hāhi Rūtana o Aotearoa**) er en provins innen Lutheran Church of Australia (LCA), og består av kirkesamfunnets menigheter i New Zealand. De lutherske menighetene i New Zealand ble med i LCA da flere lutherske kirker i Australia slo seg sammen til ett kirkesamfunn i 1966. 

## Referanser


## Eksterne lenker
*
Jens Christian Bertelson

**Jens Christian Bertelson** (født 20. august 1795 i Fredrikshald, død 3. april 1852 samme sted) var en norsk kjøpmann og politiker. Han hadde også teglverk, drev tobakkspinneri, brennevinsbrenneri og bakeri. I 1849 ble han megler. 

Bertelson var medlem av formannskapet og var ordfører i Fredrikshald fra 1842 til 1849.

Han var 1. representant for Fredrikshald til Stortinget i 1851.

## Referanser


## Eksterne lenker
*
National Council of Churches in Australia

**National Council of Churches in Australia** (NCCA) er en økumenisk organisasjon som samler 19 av Australias kirkesamfunn. Organisasjonen ønsker å fremme verdier som gjennsidig respekt og samarbeid mellom kirkesamfunnene.. NCCA har status som et tilsluttet råd i Kirkenes Verdensråd og er medlem av Christian Conference of Asia.

National Council of Churches in Australia ble dannet i 1994, da Australian Council of Churches som bestod av anglikanske, protestantiske og ortodokse kirkesamfunn, gikk inn i den nydannede organisasjonen, som også inkluderte Den katolske kirke i Australia.

NCCA er administrativt ledet av en genralsekretær. Hvert tredje år er det generalforsamling. Mellom generalforsamlingene blir organisasjonen ledet av et styre, der lederne for medlemskirkene vanligvis møter. Styret blir ledet av en president. NCCA har arbeidsgrupper som jobber med blant annet urbefolkningsspørsmål, fredsarbeid, sosial rettferdighet, kristen enhet og interreligiøse samtaler.

## Medlemskirker

## Ledelse

;Presidenter

;Generalsekretærer

## Referanser


## Eksterne lenker
*
Beleiringen av Narva

**Beleiringen av Narva** ble den andre russiske beleiringen av svenske Narva under den store nordiske krigen, og bevirket at Russland erobret byen den 9. august 1704 hvor de massakrerte alle de svenske innbyggerne.

Fire år etter det første slaget ved Narva marsjerte tsar Peter igjen mot byen i et forsøk på å erobre den. Peter marsjerte med 45&nbsp;000 mann. Garnisonen i Narva ble kommandert av generalmajor Henning Rudolf Horn av Ranzien og besto av 3&nbsp;800 infanterister og 1&nbsp;300 kavalerister. Russerne gikk til angrep på tre fronter og etter et langt slag tok de byen. General Horn, flere offiserer og mange svenske soldater ble fanget, og om lag 3&nbsp;000 svensker ble drept eller skadet. Russerne, selv om de vant, hadde store tap, 13&nbsp;000 mann under hele beleiringen og det siste angrepet. 

I august samme året signerte Peter I Narva-traktaten i byen. 
## Litteratur
* Nikolaj A. Sjefov, "Samyje znamenityje vojny Rossii", Moskva, forlaget Vetje, 1999. ISBN 5-7838-0539-4
* Nikolaj A. Sjefov, "Bitvy Rossii", Moskva, forlaget AST, 2002, ISBN 5-17-010649-1
* E.V. Tarle, "Severnaja vojna i sjvedskoje nasjestvije na Rossiju", Moskva, forlaget AST, 2002, ISBN 5-17-014249-8
BTX (andre betydninger)

**BTX** har flere betydninger.

* BTX er en standard for hovedkort i en PC
* BTX er en forkortelse for batrachotoksin, en kardiotoksisk og nevrotoksisk alkaloid
Duskamarant

**Duskamarant** (*Amaranthus retroflexus*) er en ettårig urt i amarantfamilien. 

Stengelen er opprett og håret. Bladene er ovale med stilk. De grønne blomstene sitter i et toppstilt aks. Forbladene har en spiss. Frukten er en lokk-kapsel. Planten vokser på brakkmark og dyrket land. Den kommer opprinnelig fra Nord-Amerika, men er naturalisert eller et tilfeldig ugras på alle kontinenter. I Norge er den funnet nordover til Nordland. 

## Referanser




## Litteratur
* 
* 
* 
* 

## Eksterne lenker
*
Sølvamarant

**Sølvamarant** (*Celosia argentea*) er en ettårig urt i amarantfamilien. 

Den blir 30–100&nbsp;cm høy. Stengelen er opprett, grønn eller rød, glatt og ofte forgrenet. Bladene er grønne, men har ofte et rødt skjær; de er 5–8&nbsp;cm lange og 1–3&nbsp;cm brede. Blomstene sitter i et 3–10&nbsp;cm langt aks. Planten er et vanlig ugras og var opprinnelig utbredt i tropisk Afrika og Asia, men finnes nå forvillet overalt i subtropiske og tropiske strøk. I Norge er den bare funnet én gang, i 2006 på Vea landbruksskole i Ringsaker. 

Planten dyrkes i hager på grunn av de vakre blomstene og blir også brukt som grønnsak. Blomsterfargen var opprinnelig hvitrosa, men det finnes kultivarer med hvit, gul, oransje og purpur farge.

## Litteratur
* 
* 

## Eksterne lenker

*
Sølvamarantslekta

**Sølvamarantslekta** (*Celosia*) er ei slekt i amarantfamilien. 

Artene er ett- eller flerårige urter med opprett eller klatrende vekst. Stengelen er ofte forvedet nederst. Bladene sitter spredt og er helrandete. Blomstene er tvekjønnete og har to forblad, fem tepaler, fem pollenbærere og ett arr. Frukten er en lokk-kapsel. Frøene er svarte og flattrykte.

Sølvamarantslekta er hovedsakelig utbredt i tropiske og subtropiske deler av Amerika og Afrika, men det er også noen arter i Asia. Én art, sølvamarant (*Celosia argentea*), er funnet forvillet i Norge, men er altfor varmekrevende til å kunne reprodusere seg.

Flere av artene dyrkes som prydplanter, bladgrønnsaker eller for de spiselige frøene.

## Litteratur
* 
* 

## Eksterne lenker
*
Slaget ved Matapan

**Slaget ved Matapan** var et sjøslag som fant sted 19. juli 1717 utenfor Kapp Matapan, i dag helst kalt Kapp Ténaro, ved kysten av Mánihalvøya sør i Hellas, mellom en samlet marinestyrke av Venezia, Portugal, Kirkestaten og Malta mot en osmansk flåte, under ledelse av Kapudan Pasja. Slaget var strategisk uavgjort, selv om osmanene mistet 14 skip og flere ble hardt skadet, mens de kristne allierte bare mistet tre skip.

## Slaget
De 24 seilskipene til Diedo møtte de 24 galeiene til Pisano og den maltesiske lederen Belle Fontaines ni portugisisk-maltesiske skip nær Kapp Matapan den 2. juli. Etter å ha prøvd å finne en fordelaktig stilling med hensyn til osmanene i flere viker, og stundom gått i land for å fylle vann, reiste den allierte styrken til Marathonisi, innerst i Matapanbukta, for å finne vann. De hadde prøvd å komme seg til Sapienza, men de hadde motvind og tok sjansen på ikke å bli fanget i bukten.

Trass i at galeiene tauet seilskipene sørover, var det ikke nok galeier, og den osmanske flåten med 52 seilskip, inkludert om lag 44 slagskip og fire galeier, ble sett i sør, på vestsiden av inngangen til bukten, den 19. juli. Med en lett vind fra sørøst betød dette at osmanene hadde fordelen. Diedo kunne ikke seile vest for den osmanske flåten, og valgte derfor å seile langsomt østover, til den andre siden av bukten.

Flåten var delt i fire divisjoner. Diedo var i spissen, etterfulgt av nestkommanderende, Correr. Den tredje eller bakre divisjonen ble kommandert av Dolfin og den fjerde eller allierte divisjonen ble kommandert av Belle Fontaine.

Ibrahim gikk til angrep med seks skip på den bakre divisjonen rundt kl. 6:00, mens resten av flåten hans gikk frem og gikk til angrep på fronten og sentret. Rundt kl. 12:00 var flåten på vei mot østsiden av bukten, og kort tid etter at de første skipene hadde snudd, snudde vinden mot sørøst, slik at de venetianske skipene nå var i lovart i forhold til den osmanske flåten for første gang. Diado utnyttet denne fordelen og gikk til angrep på dem og det harde slaget vedvarte. Rundt kl. 15:00 trakk den osmanske flåten seg tilbake, og seilte mot Cervi-Cerigo-passasjen, mens de allierte seilte mot Kapp Matapan. Ingen av sidene ønsket å fortsette kampen.

Hver av de allierte statene ga sine skipe æren for det de oppnådde.

Venetianerne mistet et slagskip som ble benyttet som sykehusskip og et brannskip, samt at mange fartøy var hardt skadet. De hadde 223 drepte og 257 skadde. Den osmanske flåten mistet 14 skip.

## Kilder
* *História da Marinha de Portugal*, Editora das ForçAS Armadas
* ,  (1952). 
* ,  (1973).
Australias kvinnelandslag i basketball

**Australias kvinnelandslag i basketball** er landslaget i basketball som representerer Australia i internasjonale konkurranser.

Landslaget er rangert som nummer 2 på FIBA-rankingen, og vant verdensmesterskapet i basketball i Brasil i 2006.

## Eksterne lenker
*
Australias herrelandslag i basketball

**Australias herrelandslag i basketball** er landslaget i basketball som representerer Australia i internasjonale konkurranser.

Landslaget er rangert som nummer 11 på FIBA-rankingen, og har 11 ganger deltatt i verdensmesterskapet i basketball.

## Eksterne lenker
*
Australias kvinnelandslag i landhockey

**Australias kvinnelandslag i landhockey** er det australske landslaget i landhockey for kvinner som konkurrerer for Australia under internasjonale konkurranser som Samveldelekene, Sommer-OL og VM i landhockey.

## Se også
* Australias herrelandslag i landhockey

## Eksterne lenker
*
Keri Hulme

**Keri Hulme** (1947 – 2021) var en newzealandsk forfatter, best kjent for sin eneste roman *The Bone People* (1984). 

*The Bone People* vant Bookerprisen 1985 og utkom på norsk som *Margfolket* i 1986.

## Biografi
Hulme var av engelsk, skotsk og maori-avstamming. Hun begynte på jusstudier ved University of Canterbury i 1967, men sluttet etter fire semestre og vendte tilbake til arbeid som tobakksplukker. Hun arbeidet også som fisker, kokk og i postverket. Hun bodde i Ōkārito i West Coastregionen der hun var beskjeftiget med fisking, maling og skriving. Hennes neste roman *Bait* har vært varslet flere ganger.

*The Bone People* ble skrevet over en periode på 12 år, og ble refusert av flere forlag før romanen ble antatt av Spiral Collective, et kvinnelitterært kollektiv, og utgitt i februar 1984. I 1984 vant boka New Zealand Book Award for Fiction og Bookerprisen i 1985. Romanen skildrer maorienes kultur og historie, og drøfter hvordan maorifolket kan ta vare på sin identitet i møte med europeisk kultur. 

Hun hadde skrevet flere bøker og fått flere priser før hun slo gjennom med *The Bone People*.

## Verkliste
* *The Silences Between (Moeraki Conversations)*, dikt (1982)
* *The Bone People*, roman (1984)
* *Lost Possessions*, dikt (1985)
* *Te Kaihau: The Windeater*, noveller (1985)
* *Te Whenua, Te Iwi/The Land and The People*, noveller (1987)
* *Homeplaces: Three Coasts of the South Island of New Zealand*, noveller (1989)
* *Strands*, dikt (1992)
* *Stonefish*, noveller (2004)
## Referanser
Plastilina

**Plastilina**, et merkenavn for modellervoks, er et kitt-lignende modelleringsmateriale laget av kalsiumsalter, vaselin og alifatiske syrer. Navnet er et registrert varemerke av Flair Leisure Products plc. Plastilina brukes mye til barnelek, men også profesjonelt for modeller tiltenkt kortere variget. Materialet er populær fordi det ikke tørker ut, og brukes en del i stop-motion animasjonsfilmer.
Kitt

**Kitt** er en fellesbetegnelse for materialer med høy plastisitet og lignende tekstur som leire eller deig, og brukes blant annet til reparasjoner og forsegling.

## Opphengskitt
Opphengskitt er en betegnelse på kittmasser som brukes til å klister opp plakater og lignende med mål om å unngå å lage merker på vegger. Opphengskitt ligner litt på tyggegummi i konsistens og brukes ofte til å henge opp tegninger på skoler, og kalles derfor ofte «lærertyggis» i Norge og på Island, mens det kalles «elefantsnørr» i Danmark og «häftmassa» eller «kludd» i Sverige. Andre kallenavn er skoletyggis, skolekitt og narretyggis. Opphengskitt fås kjøpt under merkenavn som blant annet Blu-Tack, Sticky-Fix, Sticky-Tack, Tack-It, U-Tac og White-Tack.

## Se også
* Modellervoks
* Trolldeig

## Referanser
Australias herrelandslag i sjumannsrugby

**Australias herrelandslag i sjumannsrugby** er det australske landslaget i sjumannsrugby for menn som konkurrerer for Australia under Samveldelekene, Sommer-OL og Verdensmesterskapet i sjumannsrugby.

## Turneringshistorikk
*Den røde boksen indikerer at Australia var vertsnasjon*

### Olympiske leker

### Verdensmesterskap

### Samveldelekene

## Se også
*Australias kvinnelandslag i sjumannsrugby

## Eksterne lenker
*